stanford-oval/wikipedia huggingface dataset:
Brahim Boulami

Brahim Boulami (s. 20. huhtikuuta 1972) on marokkolainen estejuoksija. Hän on olympiamitalisti Khalid Boulamin veli.
Boulami osallistui Göteborgin MM-kilpailuihin 1995, mutta karsiutui esteissä välierissä. Seuraavana vuonna hän juoksi Atlantan olympialaisissa seitsemänneksi ajalla 8.23,13. 1997 hän voitti Välimeren kilpailut sekä sijoittui Torinon maastojuoksun MM-kilpailuissa pitkällä matkalla kahdenneksikymmenenneksitoiseksi, Ateenan MM-kilpailuissa kymmenenneksi ja GP-finaalissa seitsemänneksi. Vuonna 1998 Boulami voitti pronssia Afrikan-mestaruuskilpailuissa ja juoksi Marrakechin maastojuoksun MM-kilpailuissa lyhyellä matkalla kuudenneksi.
Boulami oli Sydneyn olympialaisissa esteissä seitsemäs. 2001 hän sijoittui Oostenden maastojuoksun MM-kilpailuissa lyhyellä matkalla yhdeksänneksi ja Edmontonin MM-kilpailuissa kymmenenneksi ajalla 8.21,95. 24. elokuuta 2001 Boulami juoksi Brysselin GP-kilpailussa uuden maailmanennätysajan 7.55,28. Ennätyksensä myötä hänestä tuli ensimmäinen ei-kenialainen 3 000 metrin esteiden maailmanennätyksen haltija 23 vuoteen. Kauden lopussa hän voitti GP-finaalin ajalla 8.16,14. Boulami voitti 2002 Afrikan-mestaruuden estejuoksussa. 16. elokuuta 2002 hän juoksi Zürichin Kultaisen liigan kilpailussa uuden maailmanennätysajan 7.53,17, mutta myöhemmin kävi ilmi, että hän oli antanut päivää aiemmin doping-näytteen, joka sisälsi EPO-hormonia. Boulami oli kilpailukiellossa 28. elokuuta 2002 – 27. elokuuta 2004.
Boulami palasi radoille kilpailukieltonsa päätyttyä ja juoksi Helsingin MM-kilpailuissa 2005 esteissä neljänneksi. Kauden lopussa hän oli IAAF:n yleisurheilufinaalissa kuudes.
Henkilökohtaiset ennätykset

3 000 metrin juoksu: 7.38,13 (2002)
5 000 metrin juoksu: 13.28,06 (1998)
3 000 metrin estejuoksu: 7.55,28 (2001)
Bokinha

| Mitalit> Maa:  Brasilia.Miesten beachfutis.MM-kilpailut  | Mitalit> Maa:  Brasilia.Miesten beachfutis.MM-kilpailut  | Mitalit> Maa:  Brasilia.Miesten beachfutis.MM-kilpailut  | Maa:  Brasilia> Miesten beachfutis. |
| --- | --- | --- | --- |
|  Pronssia | Tahiti 2013 |  |  |
Rafael Antonio de Jesus Pinto (taiteilijanimeltään Bokinha tai Boquinha, s. 6. tammikuuta 1991 Rio de Janeiro) on brasilialainen beachfutispelaaja, joka edustaa Brasilian beachfutismaajoukkuetta ja Vasco da Gama -seuraa. Pelipaikaltaan 171 senttimetriä pitkä ja 72 kilogrammaa painava Bokinha on hyökkääjä.
Bokinha on edustanut Brasiliaa kaksissa MM-kilpailuissa, vuosina 2013 ja 2015. Vuoden 2013 kilpailuista Tahitilta hän saavutti pronssia. Vuoden 2015 kilpailuissa Bokinha onnistui maalinteossa kolmesti.
Bokinha on pelannut nykyisessä seurassaan, Vasco da Gamassa, vuodesta 2012 alkaen.
Ay (täsmennyssivu)

Ay tarkoittaa seuraavia:
aimara, ISO 639-1 -koodi ay, kieli
ammattiyhdistys, ay, työntekijöiden asioita hoitava yhdistys
ay-liike, ammattiyhdistyksistä koostuva työväenliike
Ay, kunta Ranskassa
Ay, myös Eje, Egyptin 18. dynastian faarao
Merneferre Ay, Egyptin 13. dynastian faarao
AY-3-8910, 1980-luvun tietokoneissa käytetty äänipiiri
avoin yhtiö, ay, yhtiömuoto (epävirallinen nimitys)
ayrshire, ay, lehmärotu
Finnair, IATA-koodi AY, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ay”, voi hakea sivunnimihaulla, laajalla sivunnimihaulla tai tekstihaulla.
Bokken Lasson

| Bokken Lasson |
| --- | --- |
 Lasson noin vuonna 1885.
Henkilötiedot
Koko nimi:  Caroline Lasson
Syntynyt: 7. tammikuuta 1871 Kristiania, Norja
Kuollut: 3. elokuuta 1970 (99 vuotta) Oslo, Norja
Ammatti:  muusikko, kabareetaiteilija
Puoliso:  Vilhelm Dybwad (vih. 1916)
Sukulaiset:  Oda Krohg (sisko)
Muusikko
Soittimet:  luuttu
  [ Muokkaa Wikidatassa ] [ ohje ]  
Bokken Lasson (oik. Caroline Lasson; 7. tammikuuta 1871 Kristiania – 3. elokuuta 1970 Oslo) oli norjalainen laulaja ja kabareetaiteilija, joka soitti luuttua. Hän perusti vuonna 1912 Osloon Chat Noir -kabareen, jota hän johti vuoteen 1917.
Bokken Lassonia esittävä Joseph Grimelandin veistämä patsas Oslossa.
Aiheesta muualla

Kuvia tai muita tiedostoja aiheesta Bokken Lasson Wikimedia Commonsissa
Camilo Diaz Gregorio

Camilo Diaz Gregorio (25. syyskuuta 1939 Cuyapo – 21. toukokuuta 2018) oli filippiiniläinen roomalaiskatolinen piispa. Hänet vihki papiksi Luigi Traglia 1. joulukuuta 1963. Hänet nimitettiin Cebun arkkihiippakunnan vihkipiispaksi sekä Giruksen titulaaripiispaksi 12. tammikuuta 1987. Piispaksi vihkiminen seurasi 29. maaliskuuta. Pääkonsekraattorina toimi José Tomás Sánchez, jota avustivat Cesare Zacchi ja Antônio do Carmo Cheuiche.
Gregorio sai 20. toukokuuta 1989 nimityksen Bacolodin hiippakunnan johtoon, ja hänet asetettiin sen piispaksi 27. heinäkuuta. Hän erosi tehtävistään 18. elokuuta 2000, mutta sai 13. syyskuuta 2003 nimityksen Batanesin prelaatiksi.
Camillo Felgen

| Camillo Felgen |
| --- | --- |
 Camillo Felgen Eurovision laulukilpailussa 1962
Henkilötiedot
Koko nimi:  Camillo Jean Nicolas Felgen
Syntynyt: 17. marraskuuta 1920 Tétange, Luxemburg
Kuollut: 16. heinäkuuta 2005 (84 vuotta) Esch-sur-Alzette, Luxemburg
Muusikko
Taiteilijanimi:  Camillo, Jean Nicolas, Jean Nicolas ja Lee Montague 
Aktiivisena:  1940-2005
Tyylilajit:  iskelmämusiikki 
Levy-yhtiöt:  Electrola
  [ Muokkaa Wikidatassa ] [ ohje ]  
Camillo Jean Nicolas Felgen (17. marraskuuta 1920 – 16. heinäkuuta 2005) oli luxemburgilainen laulaja ja sanoittaja.
Felgen aloitti uransa opettajana ja toimi toisen maailmansodan saksalaismiehityksen aikaan tulkkina saksalaisille miehittäjille sekä toimittajana ranskankielisessä sanomalehdessä.
Felgen opiskeli teatteria ja oopperaa Brysselissä ja Liègessä. Felgen aloitti vuonna 1946 Radio Luxembourgissa kuorolaulajana ja toimittajana. Felgen julkaisi ensimmäisen hittinsä Bonjour les amies vuonna 1951. Kappaleesta tuli myös maan yleisradioyhtiön tunnuskappale. Toinen hitti oli Sag warum (1959).
Felgen edusti Luxemburgia vuoden 1960 Eurovision laulukilpailussa kappaleella So laang we's du do bast ja sijoittui 13 kilpailijan joukosta viimeiseksi. Felgen edusti Luxemburgia uudelleen vuonna 1962 kappaleella Petit bonhomme ja sijoittui kolmanneksi.
Felgen kirjoitti pseudonyymillä Jean Nicolas saksankieliset sanat moniin kansainvälisiin hitteihin, esimerkiksi The Beatles -yhtyeen kappaleisiin I Want to Hold Your Hand (Komm, gib mir deine Hand) ja She Loves You (Sie liebt dich).
Felgen toimi vuosina 1965-1973 juontajana Saksan Jeux sans frontières (Spiel Ohne Grenzen) -ohjelmassa.
Availles-Thouarsais

| Availles-Thouarsais |
| --- | --- |
 Availles-Thouarsais’n kirkko
 Availles-Thouarsais
 Koordinaatit: 46°51′37″N, 00°08′28″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Parthenay
Pinta-ala:  
 – Kokonaispinta-ala:  10,8 km²
Väkiluku (2016):  196
 – Väestötiheys:  18,06 as./km²
Postinumero:  79600
Infobox OKVirheellinen NIMI-arvo: 
Availles-Thouarsais on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Thouarsin kaupungin kaakkoispuolella. Kunnan pinta-ala on 10,8 neliökilometriä ja siellä on arviolta 196 asukasta (vuonna 2016).
Kunnan läpi kulkee Loiren sivujoki Thouet.
Aiheesta muualla

Kuvia tai muita tiedostoja aiheesta Availles-Thouarsais Wikimedia Commonsissa
Artur Kohutek

| Mitalit | Mitalit | Mitalit |  |
| --- | --- | --- | --- |
|  Artur Kohutek vuonna 2007. |  Artur Kohutek vuonna 2007. |  Artur Kohutek vuonna 2007. |  |
Maa:   Puola
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | München 2002 | 110 m aj |  |
Artur Kohutek (s. 1. toukokuuta 1971) on puolalainen pika-aitajuoksija.
Hänen paras saavutuksensa on Münchenin EM-kilpailuiden 2002 pronssi ajalla 13,32 s. Vuosien 1997 ja 2001 MM-kilpailuissa hän karsiutui välierissä.
Hänen 110 metrin aitojen ennätyksensä on 13,27 s, jonka hän juoksi kahteen otteeseen: Ateenassa 5. elokuuta 1997 ja Leverkusenissa 9. elokuuta 1998. Aika oli myös Puolan ennätys vuoteen 2013 saakka, jolloin Artur Noga alitti sen ajalla 13,26 s. 60 metrin aidoissa hänen ennätyksensä on Spalassa 6. helmikuuta 2000 juostu 7,69 s.
Auran Rautateollisuus

| Auran Rautateollisuus Oy |
| --- | --- |
Yritysmuoto:  Osakeyhtiö
Perustettu:  1913
Perustaja:  Juho Merivaara
Kotipaikka:  Turku, Suomi
Infobox OKVirheellinen NIMI-arvo: 
Auran Rautateollisuuden valmistama Temperator-jääkaappi 1920-luvulta
Auran Rautateollisuus Oy oli vuonna 1912 perustettu suomalainen tehdas, joka perustettiin alun perin nimellä Auran Rautasänkytehdas Oy.
Yhtiö valmisti muun muassa rautasänkyjä, viljankuivureita, jääkaappeja, kenttäahjoja, televisioiden puukuoria, traktoriteloja, potkukelkkoja, kaivinkoneita ja kaivoskuormaajia.
Historia

Yritys syntyi kun Juho Merivaara osti Turun Rautasänkytehdas Oy:n konkurssipesältä tehtaan. Tehtaan koneet siirrettiin Turun Tikkumäkeen, jossa toiminta alkoi.
Yhtiön nimeksi muutettiin vuonna 1921 Auran Rautateollisuus Oy (ARA), koska sen valmistustoiminta laajeni muun muassa maatalouskoneisiin ja metalliteollisuustuotteisiin.
Vuonna 1964 yhtiön silloinen omistaja, Instrumentarium, myi sen Pellonraivaus Oy:lle. Perusyhtymä Oy:ksi muuttunut yhtiö myi sen edelleen Tamrockille vuonna 1977, ja Tamrock puolestaan liitettiin Sandvik-konserniin vuonna 1997.
Aiheesta muualla

Auran Rautateollisuus Oy:n kuvastoja ja hinnastoja kansalliskirjastossa
Artur Kukk

Art(h)ur Voldemar Kukk (22. kesäkuuta 1889 Hämeenlinna, Suomen suuriruhtinaskunta – 20. huhtikuuta 1958 Tallinna, Neuvosto-Viro) oli virolainen pikaluistelija, painija, nyrkkeilijä ja urheilutoimija.
Kukk oli perustamassa jo nuoruudessaan 1910-luvulla Venäjänvallan aikaisessa Vironmaan kuvernementissa urheiluseuroja, kuten tallinnalaiset Sportin ja Olympian. Tähän aikaan 1910-luvulla Kukk kilpaili erityisesti pikaluistelussa. Hän osallistui vuonna 1913 EM-kisoihin Pietarissa loppusijoituksen ollessa 10.
Itsenäistynyt Viron tasavalta lähetti vuonna 1920 Antverpenin olympialaisiin neljä virolaispainijaa; yhtenä Artur Kukkin kreikkalais-roomalaisen painin raskaassa sarjassa. Kukk pääsi toiselle kierrokselle, jossa hän hävisi ranskalaispainijalle. Seuraavana vuonna painin MM-kisat järjestettiin Helsingissä. Niissä hän tappiot kärsineenä jäi 5:ksi. Vuoden 1922 MM-kisoissa Tukholmassa Kukk oli jälleen mukana. Niissä hän voitti ensimäisen ottelunsa, mutta hävisi pistein kaksi seuraavaa eli ruotsalaiselle Rudolf Svenssonille ja suomalaiselle Edil Rosenqvistille loppusijoituksen ollessa neljäs.
Kukk asui vuosina 1918-1931 Suomessa; pääosin Helsingissä. Suomessa ollessaan hän aloitti nyrkkeilyharrastuksen ja kilpaili raskaassa sarjassa.
Myöhemmin palattuaan Viroon hän työskenteli 1931–1949 urheiluohjaajana Harjumaalla. Hän osallistui painonnostoon ja oli perustamassa Neuvosto-Viron aikaan Spartakin painonnostotoimintaa. Lisäksi Kukk toimi aktiivisti sotienjälkeisessä Virossa nyrkkeilytuomarina.
Bokharankurjenmiekka

| Bokharankurjenmiekka |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Asparagales
Heimo::  Kurjenmiekkakasvit Iridaceae
Suku::  Kurjenmiekat Iris
Laji::  bucharica
Kaksiosainen nimi
 Iris bucharica  Foster 
Katso myös
   Bokharankurjenmiekka Wikispeciesissä   Bokharankurjenmiekka Commonsissa 
Infobox OKNimi-testi OK: 
Bokharankurjenmiekka (Iris bucharica) on kurjenmiekkoihin kuuluva monivuotinen kasvilaji.
Levinneisyys

Bokharankurjenmiekka kasvaa luontaisesti Keski-Aasiassa Tadžikistanissa, Uzbekistanissa ja Afganistanissa.
Bizenghast

| Bizenghast |
| --- | --- |
Genre: draama, kauhu, shōjo 
Manga
Tekijä: M. Alice LeGrow
Julkaisija:   Tokyopop
Sarjajulkaisulehti: Teen People
Ensimmäinen painatus: 9. elokuuta 2005 –
Kirjojen lukumäärä: 7 
Bizenghast on yhdysvaltalaisen M. Alice LeGrow’n kirjoittama ja piirtämä kauhuaiheinen pseudomanga. Bizenghast kertoo orvon Dinahin elämästä Bizenghast-nimisessä syrjäisessä kylässä ja hänen seikkailuistaan elävien maailmaan jääneiden kuolleiden sielujen parissa.
Suomessa Bizenghastin ikäsuositus on yli 12 vuotta ja kustantaja Pauna Media Group.
Juoni

Tapahtumat sijoittuvat syrjäiseen Bizenghast-nimiseen kylään, jolla on ankea historia. Kylästä on kirjoitettu pelottavia uutisleikkeitä metsässä samoilleitten siviilien näkemästä "toisesta hautausmaasta", jonne ei ole löydetty takaisin, St. Lymanin traagisesta koulupalosta, jossa koulu tuhoutui kokonaan ja oppilaita katosi jäljettömiin ja muita selkäpiitä karmivia tekstejä. Orvoksi jäänyt tyttö Dinah kuitenkin asuu tässä kauhun tyyssijassa tätinsä kanssa suuressa kartanossa kaukana melkein kaupungin laidalla. Nuorempana Dinah oli ryöminyt yhteen kartanon kellareista ja löytänyt tiensä maanalaiselle ruumishuoneelle, josta hän oli yrittänyt kertoa. Kukaan ei ollut uskonut häntä ja henelle jäi kokemuksesta elinikäisiä traumoja, minkä johdosta hänen epäillään olevan nyt vakavasti sairas. Ainoana lohtuna tytön ankeassa arjessa on kuitenkin hänen paras ystävänsä Vincent, joka haluaa suojella ja puolustaa tätä henkensä kaupalla. Sitten, kun sinä kohtalokkaana päivänä he löytävät hautausmaan ja sen alla sijaitsevan vanhan mausoleumin pääsevät he osallisiksi pelastamaan kirottuja sieluja sekä haamuja, jotka eivät ole pääseet lepoon. Aluksi tehtävä kuulostaa parivaljakosta tietenkin niin typerältä, että luulisi sen olevan pelkkää pilaa, mutta nopeasti pelottavalla tavalla saadaankin huomata, että juttu on totisinta totta ja tehtävät on pakko suorittaa. Tehtävät tuntuvat melko mystisiltä, kun Dinah ja Vincent joutuvatkin pelinappuloiksi sielujen aiempaan pirulliseen elämään ja joutuvat etsimään sieluja lukuisten arvoitusten avulla. Tehtävän kuitenkin ollessa vaikeimmillaan ja niiden koko ajan vaikeutuessa on kuitenkin Dinahilla ja Vincentillä apunaan puhelias ja sarkastinen mausoleumin torninvartija Edaniel, joka auttaa heitä tehtävien suorittamisessa, eikä häneltä pienet taiatkaan ole koskaan pahitteeksi. Luulisi, että fiksujen nuorten ja vielä sieluekspertti Edanielin johdolla ongelmat olisi ratkaistu nopeasti ilman suurempia ongelmia, mutta tehtävässä piilee kuitenkin vielä yksi mutta; Jos Dinah ei onnistu tehtävässään hän joutuu jäämään mausoleumiin ikuisiksi ajoiksi ja mikä sen mukavampaa kuin siivoojana epämääräisenä kasana ruumiita? He saavat myös tietää Edanielilta, että he saavat avukseen myös Edanielin veljen, ja kaksi siskoa.Edanielin veljen nimi on Edrear, joka on rakastunut Dinahiin. Dinahin ja Vincentin tehtävät ja arvoitukset jopa vaikenevat koko ajan matkanvarrella, joten haastetta tästä mielikuvituksellisesta kauhuseikkailusta ei ainakaan puutu.
Hahmot

Dinah on sarjan päähenkilö, joka näkee kummituksia. Hän on jäänyt nuorena jäänyt orvoksi ja asuu nyt tätinsä kanssa Bizenghastissa suuressa kartanossa. Dinahin epäillään olevan vakavasti mielisairas; hänen "kohtauksensa" johtuvat luultavasti lapsuudessa saadusta traumasta maanalaisessa ruumishuoneessa. Dinahin ainoa ystävä on Vincent, koska kylässä ei juuri asu muita hänen ikäisiään nuoria. Dinah on hyvin itsepäinen ja rohkea sanoo yleensä suoraan mitä ajattelee. Hän suorittaa öisin mausoleumista saamiaan tehtäviä Vincent apunaan ja päivät riitelee tätinsä kanssa kotona.
Vincent on Dinahin ikäinen poika, joka auttaa öisin tätä suorittamaan vaikeita tehtäviä ja arvoituksia mausoleumissa. Hän yrittää suojella Dinahia ja on valmis ottamaan mausoleumin tehtävän vastuulleen Dinahin puolesta, koska haluaa suojella häntä. Vincent on älykäs, Dinahin tädin mukaan "ei-toivottu vieras".
Edaniel auttaa ja opastaa Dinahia ja Vincentiä mausoleumin vaikeimmissa tehtävissä ja on kova selittämään kaikkea. Edaniel esiintyy yleensä kissan ja ketun risteytystä muistuttavassa eläinhahmossa, joka voi muuttaa kokoaan ainakin talonkorkuiseksi. Hänellä on kuitenkin myös ihmishahmo, johon hän vaihtaa melko harvoin. Ihmismuodossaan Edaniel on nuori, kauniskasvoinen poika.
Edrear on Edanielin veli. Hän ottaa Edanielin paikan Dinahin auttajana ja suojelijana. Hänen yleisin muotonsa on ihmismäinen. Tähän muotoon kuuluvat vaatteet ovat itse asiassa osa hänen kehoaan.
Aiheesta muualla

Bizenghast-sarjakuvan kotisivut
M. Alice LeGrow'n deviantART-profiili, jossa mm. Bizenghast-piirroksia
Brothers in Arms: Earned in Blood

| Brothers in Arms: Earned in Blood |
| --- | --- |

Kehittäjä:  Gearbox Software
Julkaisija:  Ubisoft
Jakelija:  Steam, GOG.com ja Ubisoft Store
Pelisarja:  Brothers in Arms
Pelimoottori:  Unreal Engine 2
Julkaistu:  Microsoft Windows, OS X & XboxNA 4. lokakuuta 2005EU 7. lokakuuta 2005PlayStation 2NA 27. lokakuuta 2005EU 28. lokakuuta 2005Mobiili lokakuuta 2005
Lajityyppi:  ensimmäisen persoonan ammuntapeli, taktinen ammuntapeli
Pelimuoto:  yksinpeli, moninpeli
Ikäluokitus:  ESRB: M   PEGI: 16
Alusta:  Microsoft Windows, OS X, PlayStation 2, Xbox,  Wii, mobiili
Jakelumuoto:  CD, DVD, optinen levy
Lisää peliartikkeleitaVideopelien teemasivulla
Infobox OK  : 
Brothers in Arms: Earned in Blood on Gearbox Softwaren kehittämä ja Ubisoftin julkaisema Brothers in Arms -pelisarjan toinen osa. Pelissä seurataan D-päivän ja sen jälkeisten 15 päivän tapahtumia alikersantti (myöh. kersantti) Joe ”Red” Hartsockin näkökulmasta.
Peli on hyvin samanlainen kuin edeltäjänsä, Road to Hill 30, mutta sen kentät ovat hieman aikaisempaa laajempia ja tarinankerrontaa on parannettu. Vihollisten tekoälyä on parannettu pelisarjan ensimmäisestä osasta, mikä tekee pelistä haastavamman. Pelissä on myös uusi Skirmish-pelitila, jossa voi pelata tehtäviä joko saksalaisten tai liittoutuneiden näkökulmasta yksin tai verkossa.
Hahmot

Alikersantti/Kersantti Joe ”Red” Hartsock Red on pelin päähenkilö ja pelihahmo. Hän johtaa sotilaita aina D-päivästä St. Sauveurin taisteluun asti. Pelin juoni etenee välinäytöksissä, joissa eversti Marshall kuulustelee häntä tapahtumista. Red ylennetään kersantiksi Carentanin taistelun jälkeen. Hartsock menetti vasemman nimettömänsä Bauptessa.
Sotamies/Kersantti Seamus Doyle Doyle on 82. divisioonasta, mutta toimii pelin alussa Redin komennossa. Hänet ylennetään kersantiksi, jonka Red huomaa Baupten lopussa. Doyle menehtyi St. Sauveur’ssa panssarivaunun ampuman kranaatin räjähdyksessä.
Alikersantti Franklin Paddock Paddock on 2. joukkueesta ja kotoisin Kansasista. Hän laskee usein leikkiä, mutta on tehokas sotilas. Hän tekee mitä vain, jos hänellä on ystäviä rinnallaan.
Sotamies Dean ”Friar” Winchell Friar on vähäpuheinen sotilas 2. joukkueesta. Hän pysyy Hartsockin joukossa, koska ei löydä omiaan. Kun Hartsockin sormi irtosi, Friar sitoi sen.
Sotamies James Marsh Marsh on kotoisin Oklahomasta ja puhuu paikallisella aksentilla. Hän on taistellut Afrikassa ennen Normandiaa. Hän kuolee Eindhovenissa, Hollannissa, kun tarkka-ampuja ampuu hänet palavasta talosta.
Sotamies Jacob Campbell Campbell on Redin tuliryhmän komentaja. Hän ei ollut kuullut kirosanaa ennen armeijaa, mutta sitten hän alkoi käyttää niitä jatkuvasti.
Sotamies William Paige Paige on tunnettu epäystävällisyydestään. Hän yleensä kiusaa, härnää ja haukkuu muita sotilaita. McConnell oli hänen ainoita ystäviään. Hän kuoli taisteltuaan Doylen kanssa St. Sauveurissa. Kun Doyle oli kaatunut, Paige raahasi lievästi vahingoittuneen Hartsockin suojaan. Tämän jälkeen hän kuoli rinnassaan olevaan ampumahaavaan.
Sotamies Michael Desola Desola oli Hartsockin ystävä jo ennen Normandiaa. He ystävystyivät peruskoulutusleirillä. Desola sai Stuka-syöksypommittajan pommista täysosuman ja menehtyi groteskisti räjähdyksessä. Hänen kuolemansa suivaannuttamana Red sinkosi kypäränsä jokeen, vaikkakin nouti sen myöhemmin.
Alikersantti Samuel ”Sam” Corrion  Sam on Hartsockin ystävä ja Bakerin alainen. Hän taistelee Redin kanssa Carentanissa ja toimii Bakerin ryhmässä myöhemmin pelissä.
Kersantti Matthew ”Matt” Baker Baker on ensimmäisen BIA:n päähenkilö, mutta hänet nähdään vain muutamia kertoja Earned in Bloodissa, kun ryhmät kohtaavat taistelujen välissä.
Aiheesta muualla

Brothers in Arms: Earned in Blood MobyGamesissa (englanniksi)
Brothers in Arms: Earned in Blood MobyGamesissa (englanniksi)
Appalakkien reitti

Appalakkien reitti
Appalakkien reitti (Appalachian Trail, A.T.) on Yhdysvaltojen Appalakeilla kulkeva vaellusreitti. Reitin pituus on noin 2 200 mailia eli 3 500 kilometriä, ja se kulkee 14 osavaltion kautta. Sen pohjoinen päätepiste on Mainen osavaltiossa Mount Katahdin vuorella ja eteläinen Georgian osavaltiossa Springer Mountainin vuorella. Vuosittain vaellusreittiä käyttää noin 3 miljoonaa vaeltajaa. Reitin rakentaminen alkoi vuonna 1921 yksityishenkilöiden talkootyönä, ja se valmistui vuonna 1937.
Reitti

Reitti osavaltioittain pohjoisesta etelään.
Maine, 454 km (282 mailia)
New Hampshire, 259 km (161 mailia)
Vermont, 241 km (150 mailia)
Massachusetts, 146 km (91 mailia)
Connecticut, 82 km (51 mailia)
New York, 145 km (90 mailia)
New Jersey, 116 km (72 mailia)
Pennsylvania, 368 km (229 mailia)
Maryland, 66 km (41 mailia)
Länsi-Virginia, 6 km (4 mailia)
Virginia, 892 km (554 mailia)
Tennessee, 151 km (94 mailia)
Pohjois-Carolina, 153 km (95.7 mailia)
Georgia, 127 km (79 mailia)
Lisäksi reitti kulkee Tennesseen ja Pohjois-Carolinan välistä rajalinjaa pitkin.
Aiheesta muualla

Kuvia tai muita tiedostoja aiheesta Appalakkien reitti Wikimedia Commonsissa
Franconia Ridge
Arckanum

| Arckanum> Tiedot |
| --- | --- |
Toiminnassa:  1992–
Tyylilaji:  black metal
Kotipaikka:   Mora, Ruotsi
Laulukieli:  ruotsi
Jäsenet:  Shamaatae, kaikki instrumentit, laulu  
Entiset jäsenet:  Loke Svarteld, kitara (1993)  Sataros, laulu (1993) 
Levy-yhtiö:  Season of Mist, 2011–   Regain Records, 2010   Debemurt Morti Productions, 2008–2009   Necropolis Records, 1995–1998  
Aiheesta muualla
Kotisivut
Infobox OKNimi-testi OK: 
Arckanum on ruotsalainen Johan "Shamaatae" Lahgerin vuonna 1993 perustama black metal -projekti, jonka sanoitukset kertovat satanismista ja magiasta.
Jäsenet

Shamaatae – kaikki instrumentit, laulu (1992–)
Jäsenet > Entiset jäsenet

Loke Svarteld – kitara (1993)
Sataros – laulu (1993)
Diskografia > Studioalbumit

Fran Marder (1995,  Necropolis Records)
Kostogher (1997,  Necropolis Records)
Kampen (1998,  Necropolis Records)
Antikosmos (2008,  Debemur Morti Productions)
ÞÞÞÞÞÞÞÞÞÞÞ (, Debemur Morti Productions 2009)
Sviga Læ (2010,  Regain Records)
Helvítismyrkr (2011,  Season of Mist)
Fenris Kindir (2013,  Season of Mist)
Den förstfödde (2017,  Folter Records)
Diskografia > EP:t

Boka Vm Kaos (2002,  Carnal Records)
Antikosmos (2008,  Debemur Morti Productions)
Grimalkinz Skaldi (2008,  Carnal Records)
Þyrmir (2009,  Debemur Morti Productions)
Första trulen (2019)
Diskografia > Split-albumit

Kosmos Wardhin Dræpas Om Sin / Emptiness Enthralls (2003,  Contamino-split, Carnal Records)
Kaos Svarta Mar / Skinning the Lambs (2004,  Svartsyn-split, Carnal Records)
Arckanum / Sataros Grief (2008,  Carnal Records)
Diskografia > Demot

Rehearsal (1993)
Demo (1993)
Trulen (1994)
Rehearsal (1994)
Artur Lauta

Artur Lauta (s. 14. helmikuuta 1996 Omsk, Venäjä) on venäläinen jääkiekkoilija, joka pelaa VHL-joukkue Ižstal Iževskissa. Hän on pelipaikaltaan laitahyökkääjä ja laukoo oikealta.